paragraph_text: Živi i radi u Bihaću, gdje je završio višu ekonomsku školu. Objavio je četiri knjige poezije i knjigu kratkih priča. Pokretač je i urednik mjesečnika za osnovce "Cvrčak". Pjesme su mu prevedene na njemački, slovenski i makedonski jezik. Najpoznatija zbirka pjesama "Zimska svjetlost" doživjela je dva izdanja (u pripremi treće), dok se mjesečnik "Cvrčak" tiska u nakladi 8000 primjeraka. Pjesme su mu uvrštene u nekoliko antologija južnoslavenske, hrvatske i bosansko-hercegovačke poezije. Potkraj 2006. godine osniva izdavačko preduzeće "KULT" koje u kratkom vremenskom roku izdaje 12 knjiga, što je u BiH izdavaštvu ocijenjeno kao pravi pothvat.